
_START_ARTICLE_
Træasters
_START_SECTION_
Beskrivelse
_START_PARAGRAPH_
Skuddene er først grønne, men bliver senere gullige med et filtet lag af hår. Til sidst er de præget af de tydelige bladar. Bladene er meget tætsiddende (de dækker grenen helt), tilliggende, tykke og læderagtige. De er ovale eller omvendt ægformede med hel rand og grågrøn farve._NEWLINE_Blomstringen sker i juli. Blomsterne er samlet i endestillede kurve, som er sammensat af uregelmæssigt anbragte randblomster og rørformede skiveblomster. Kronbladene er hvide._NEWLINE_Rodnettet er kraftigt og dybtgående. Blomsterne er duftende._NEWLINE_Højde x bredde og årlig tilvækst: 1,00 x 1,00 m (10 x 5 cm/år), i hjemlandet dog væsentligt større.